SAMART วิ่ง 4% โบรกคาดปี 66 โตแกร่ง รับรายได้ยิงเลเซอร์โค๊ดสรรพสามิตภาษีเบียร์
SAMART วิ่ง 4% ราคาแตะ 5.95 บ. นิวไฮรอบ 4 เดือน โบรกคาดรับอานิสงส์เปิดประเทศ ประเมินปี 66 โตแกร่ง รับรายได้ยิงเลเซอร์โค๊ดสรรพสามิตภาษีเบียร์
SAMART วิ่ง 4%  นิวไฮรอบ 4 เดือน โบรกคาดรับอานิสงส์เปิดประเทศ ปี 66 โตแกร่ง รับรายได้ยิงเลเซอร์โค๊ดสรรพสามิตภาษีเบียร์
3 ก.พ. 2566

ผู้สื่อข่าวรายงานว่า วันนี้ (3 ก.พ.66) ราคาหุ้นบริษัท สามารถคอร์ปอเรชั่น จำกัด (มหาชน) หรือ SAMART ล่าสุด ณ เวลา 11.03 น. อยู่ที่ระดับ 5.95 บาท บวก 0.30 บาท หรือ 5.31% สูงสุดที่ระดับ 6 บาท ต่ำสุดที่ระดับ 5.70 บาท ด้วยมูลค่าซื้อขาย 50.16 ล้านบาท โดยราคาหุ้นปรับตัวขึ้นสูงสุดในรอบ 4 เดือนนับตั้งแต่ราคาหุ้นอยู่ที่ระดับ 5.95 บาท เมื่อวันที่ 14 ก.ย.65

ทั้งนี้บล.เคจีไอ (ประเทศไทย) ประเมิน SAMART แนวรับ 5.55 บาท แนวต้าน 5.8 – 5.9 บาท มองว่าเป็นหุ้นที่รับอานิสงค์การเปิดประเทศ แต่ราคาหุ้นยัง Laggard โดยธุรกิจวิทยุการบินกัมพูชาเริ่มฟื้นตัว (ปริมาณการเดินทางผ่านสนามบินกัมพูชาเริ่มกลับมาราว +/-50% แล้ว) 2. คาดยอดขายเบียร์ในประเทศที่ฟื้นตัวตามการท่องเที่ยว จะหนุนรายได้จากการรับจ้างยิงรหัสควบคุมบรรจุภัณฑ์บนภาชนะบรรจุเบียร์ เพื่อการจัดเก็บภาษีฯ (คาดรับรู้รายได้ปีนี้มากกว่า 1 พันล้านบาท) รวมทั้งประเมินธุรกิจวิทยุการบินที่กัมพูชา เตรียมยื่นไฟลิ่งภายในไตรมาส 1/66 และคาดผู้ถือหุ้น SAMART จะได้สิทธิการจองซื้อหุ้นลูก Pre-emptive right
 